paragraph_text: Cameron Jibril Thomaz (Minot, Sjeverna Dakota, SAD, 8. rujna 1987.), bolje poznat po svom umjetničkom imenu Wiz Khalifa je američki reper, pjevač, tekstopisac i glumac iz Pittsburgha, Pennsylvanije. Wiz Khalifa se rodio kao dijete roditelja koji su služili Američkoj vojsci. Od svoje šeste godine volio je glazbu, te je htio postati glazbenik. U svojoj 14. godini života pronašao je studio I.D. Labs gdje je počeo snimati prve pjesme. Pohađao je srednju školu Taylor Allderdice. Njegova glazbena karijera počela je 2005. godine kad je objavio svoj prvi miksani album Prince of the City: Welcome to Pistolvania.